Je bezpečné užívať Kalciový sirup počas tehotenstva?
Dobrý deň, som v 38tt a mam dráždivý kašeľ a som zachripnuta. Môžem si dávať kalciovy sirup?
Dobrý deň,
ďakujeme za Vašu otázku.
Výrobca výživového doplnku Kalciový sirup Generica uvádza, že jeho užívanie je vhodné aj pre tehotné ženy.
Medzi prípravky bezpečné počas tehotenstva patrí aj zdravotnícka pomôcka
StopKašeľ Medical
. Obsahuje zmes 5 bylinných extraktov, ktoré pomáhajú zmierniť príznaky bežných ochorení spojených s nachladnutím ako je kašeľ a chrapot. Odporúčané dávkovanie je 3x denne 1 polievková lyžica (15 ml ).
Dôležité sú aj režimové opatrenia, ktoré zahŕňajú zvlhčovanie vzduchu alebo inhaláciu fyziologického roztoku prípadne Vincentky. Nevyhnutné je dbať aj na dostatočný pitný režim, čím sa zefektívni účinok Stopkašľa.
Ak Vám uvedené rady neprinesú úľavu, ďalší liečebný postup je potrebné konzultovať s lekárom.
Prajem Vám skorú úľavu od ťažkostí.
S pozdravom
PharmDr. Patrícia Čečková